Fyrrum stjórnarflokkar Ítalíu ganga að skilyrðum Prodis
Þeir flokkar sem áttu aðild að stjórn Romano Prodis, fyrrum forsætisráðherra Ítalíu, hafa samþykkt tólf skilyrði hans fyrir áframhaldandi stjórnarsamstarfi en Prodi baðst lausnar í gær eftir að hafa tapað atkvæðagreiðslu um utanríkismál í efri deild ítalska þingsins. Giorgio Napolitano, forseti Ítalíu, mun hins vegar ákveða, eftir fundi með fulltrúum allra flokka ítalska þingsins í dag hvort hann felur Prodi umboð til stjórnarmyndunar að nýju eða hvort hann boðar til kosninga. Þetta kemur fram á fréttavef BBC.
"Við höfum allir samþykkt skilyrðin þannig að hann mun halda áfram að stjórna," sagði Silvio Sircana, talsmaður Prodis eftir fundi hans með fulltrúum allra stjórnarflokkanna seint í gærkvöldi.
Á meðal skilyrðanna sem Prodi setur er að stjórnarflokkarnir fylgi allir utanríkisstefnu hans undantekningalaust og að komi upp ágreiningur hafi hann síðasta orðið en ágreiningurinn sem felldi fyrri stjórn hans snérist m.a. um áform um að senda ítalska hermenn til Afganistans og stækkun herstöðvar Bandaríkjahers á Ítalíu.
Þeir flokkar sem áttu aðild að stjórn Romano Prodis, fyrrum forsætisráðherra Ítalíu, hafa samþykkt tólf skilyrði hans fyrir áframhaldandi stjórnarsamstarfi.
Prodi baðst lausnar í gær eftir að hafa tapað atkvæðagreiðslu um utanríkismál í efri deild ítalska þingsins.
Forseti Ítalíu mun hins vegar ákveða hvort hann felur Prodi umboð til stjórnarmyndunar að nýju eða hvort hann boðar til kosninga.
Á meðal skilyrðanna sem Prodi setur er að stjórnarflokkarnir fylgi allir utanríkisstefnu hans undantekningalaust